Žaloba na náhradu škody na odložených veciach
			
Okresný súd
Ružomberok
Žalobca:	Ján Hladký, Stodolova ul. č. 2, 010 01 Žilina
Žalovaný:	ABC, s.r.o., Ružová ul. č. 10, 010 01 Žilina, IČO: 12345678
		zastúpená Ing. Vladimírom Milučkým, konateľom
Vec:	Žaloba o náhradu škody na odložených veciach
I.
Žalobca dňa 3. 9. 2022 pri nástupe do práce odložil svoj odev, kabát, klobúk, aktovku s dvoma knihami a peňaženkou, v ktorej bolo 15 eur, do uzamykateľnej skrinky v šatni, kde pravidelne tieto veci ukladá podľa určenia žalovanej strany. Po skončení zmeny našiel žalobca skrinku vylomenú a nebola v nej ani jedna z vecí, ktoré tam žalobca odložil pri príchode do práce. 
Dôkaz:
–	Výsluch účastníkov
–	Záznam o strate vecí zo dňa 3. 9. 2022
II.
Výška škody je daná stratou odevu v cene 90 eur, kabát v cene 150 eur, klobúk v cene 20 eur, aktovky v cene 50 eur, kníh v cene 20 eur, peňaženky v cene 15 eur a stratou hotovosti v sume 15 eur, t. j. celkom 260 eur. 
Dôkaz:
–	Svedecká výpoveď Jarmily Klepáčovej, bytom Trnavská ul. č. 2, Žilina
–	Svedecká výpoveď Kataríny Vicherkovej, bytom Paulínyho ul. č. 48, Bytča
–	Potvrdenie o kúpe uvedených vecí
III.
Vzniknutú škodu uplatnil žalobca voči žalovanej strane v pätnásťdňovej lehote. Žalovaná strana však dobrovoľne nemieni uspokojiť nárok žalobcu. 
Dôkaz:
–	Odpis písomnej požiadavky žalobcu zo dňa 6. 9. 2022
–	Výsluch účastníkov
IV.
Na základe predložených dôkazov žalobca navrhuje, aby Okresný súd v Ružomberku vydal tento
rozsudok
Žalovaná strana ABC, s.r.o., Ružová ul. č. 10, 010 01 Žilina je povinná zaplatiť žalobcovi Jánovi Hladkému sumu 260 eur s 3 % úrokom z omeškania odo dňa do zaplatenia a trovy konania, to všetko do 3 dní od právoplatnosti rozsudku. 
Žilina 2. 12. 2022